Document ID: /roh_data/filtered/fineweb-2-filterrobots_roh.jsonl.gz/27259

Kanton Graubünden
Chantun Grischun
Cantone dei Grigioni
Durant las ultimas emnas aveva il Stab directiv chantunal (SDC) surpiglià la direcziun en la crisa da corona. Perquai
ch'il dumber da cas è sa reducì fermamain e la situaziun è sa schluccada, surdat
la Regenza la direcziun ils 6 da zercladur 2020 puspè a l'Uffizi da sanadad.
Quel vegn sustegnì d'in stab parzial dal SDC ch'è adattà a la pandemia e che
stat sut la direcziun da l'Uffizi da militar e da protecziun civila. Il stab fa
ultra da quai l'elavuraziun posteriura sco er preparativas per il cas d'ina
eventuala segunda unda. La prontezza a l'acziun da la Protecziun civila per
sustegnair il sectur da sanadad vegn garantida per entant fin la fin d'october 2020.
Infurmaziuns dattan a partir dals 8 da zercladur 2020 puspè ils departaments ed ils uffizis, perquai che la hotline
telefonica dal post da communicaziun per corona vegn serrada. L'adressa dad
e-mail <email-pii> vegn dentant
mantegnida per dar scleriments.
Durant las ultimas emnas aveva il Stab directiv chantunal (SDC) surpiglià la direcziun en la crisa da corona. Perquai ch'il dumber da cas è sa reducì fermamain e la situaziun è sa schluccada, surdat la Regenza la direcziun ils 6 da zercladur 2020 puspè a l'Uffizi da sanadad.
La Regenza ha approvà il project "Bova a
Brinzauls – registraziun da las basas da la bova Muntogna" da la
vischnanca dad Alvra ed ha concedì ina contribuziun chantunala da var 4,05 milliuns
francs.
Tras ina vasta registraziun da las basas è
vegnida analisada ils ultims 3 onns la part sut da la bova, l'uschenumnada
"bova Vitg". Durant ils ultims 2 onns è la bova s'accelerada
fermamain. La bova ha cuntanschì ina sveltezza da fin 1,2 meters per onn
en il vitg. D'in territori periclità considerablamain sa tracti, sch'ina bova
ha ina sveltezza da passa 10 centimeters per onn. Entaifer la medema perioda è
s'accelerada er la bova sur il vitg, l'uschenumnada "bova Muntogna".
Ils spustaments han là sveltezzas da fin 6 meters per onn. Ina crudada da
crappa na po betg vegnir exclusa.
La bova a Brinzauls è fitg cumplexa ed è
actualmain ina da las sfidas las pli grondas en connex cun moviments da massa
en il territori alpin. En il rom dal project duai vegnir analisada
l'interacziun supponida tranter las duas parts da la bova per la chapir
meglier. Il project cumpiglia ulteriurs sondagis sco er ulteriuras analisas
geologicas e geofisicalas. Pervia dal privel da crudada da crappa e pervia da
la sveltezza da la bova èsi impurtant che la registraziun da las basas ed en
spezial ils sondagis necessaris vegnian fatgs gia la stad 2020.
La Regenza ha approvà il project "Bova a Brinzauls – registraziun da las basas da la bova Muntogna" da la vischnanca dad Alvra ed ha concedì ina contribuziun chantunala da var 4,05 milliuns francs.
La Regenza ha approvà il project per renovar
la via taliana entaifer il vitg da Mesauc. La via taliana maina da Cuira
Obertor sur il pass dal San Bernardin fin al cunfin dal chantun Tessin.
Entaifer il vitg da Mesauc è la via chantunala nunsurvesaivla. Las pedunas ed
ils peduns na vegnan betg protegids commensuradamain cunter il traffic
motorisà.
En il rom dal project duai vegnir construida
ina colliaziun nuninterrutta per las pedunas ed ils peduns, e las stretgas
nunsurvesaivlas duain vegnir mitigiadas. Ultra da quai duai dar in surpassadi
per pedunas e peduns cun ina insla centrala tant a l'entrada dal vitg sco er a
la sortida dal vitg. Plinavant duain las fermadas da bus vegnir construidas
sche pussaivel tenor ils basegns da las persunas cun impediments. La part
chantunala dal project cuntegna en spezial la renovaziun dal corpus da la via e
pitschnas correcturas da la via chantunala, sche la structura vischina dal vitg
permetta quai.
En connex cun la renovaziun da la via taliana
è vegnì elavurà er in project da sanaziun cunter la canera. Quel prevesa da
mantegnair la salaschada dal vial en il sectur dals edifizis caracteristics per
il lieu. Sin ils var 490 meters duai da nov valair tempo 30 e betg pli tempo 50
sco fin ussa.
La Regenza ha approvà il project per renovar la via taliana entaifer il vitg da Mesauc.
Per renovar il provediment d'aua d'Alvaschagn
da la vischnanca dad Alvra ha la Regenza concedì ina contribuziun da
maximalmain 553 370 francs.
Ils stabiliments dal provediment d'aua
d'Alvaschagn ston vegnir sanads. Il project prevesa da construir in nov
reservuar cun ina reserva d'aua da diever da 100 meters cubic e cun ina
reserva d'aua da stizzar fieu da 250 meters cubic sco er da renovar ils
conducts principals sin ina lunghezza da circa 2,6 kilometers.
Für die Erneuerung der Wasserversorgung Alvaschein der Gemeinde Albula/Alvra spricht die Regierung einen Beitrag von maximal 553 370 Franken.